ผ่าคลอดได้10วันแล้วค่ะ แต่มีอาการน้ำคาวปลายังเป็นสีแดงสดบางครั้งก็เป็นสีแดงน้ำตาลและมีปริมาณเพิ่มขึ้นจากเดิม มีอาการคันช่องคลอดและปวดท้องน้อยด้านซ้ายเกือบจะตลอดเวลา แต่เป็นกลิ่นคาวเลือดปกติ ทุกครั้งที่รู้สึกเจ็บท้องน้อยจะมีเลือดไหลออกมา แบบนี้ถือว่าผิดปกติไหมคะ
สวัสดีค่ะ หลังการผ่าคลอดอาจจะยังมีน้ำคาวปลาได้เหมือนการคลอดตามธรรมชาติค่ะ โดยอาจมีน้ำคาวปลาอยู่ได้ประมาณ 1 เดือน โดยน้ำคาวปลาในช่วง 7 วันแรกอาจมีเลือดปน แต่หลังจากนั้นจะค่อยๆเปลี่ยนเป็นสีน้ำตาลและค่อยๆจางลงไปในที่สุดหากผ่านมา 7 วันแล้ว แต่น้ำคาวปลาตอนนี้ยังออกเป็นเลือดสีคล้ำหรือแดงสด มีกลิ่นแรงมาก อาจมีภาวะมดลูกติดเชื้อ ปากมดลูกติดเชื้อ หรือช่องคลอดอักเสบได้ อาการอื่นๆที่พบร่วมกันได้เช่นปวดหน่วงท้องน้อยกดแล้วเจ็บ มีไข้ ควรกลับไปพบสูตินรีแพทย์เพื่อตรวจเพิ่มเติม แพทย์อาจตรวจภายในและตรวจหน้าท้อง หรืออัลตราซาวน์หน้าท้องเพื่อหาสาเหตุการดูแลตัวเองเบื้องต้น ไม่สวนล้างช่องคลอด งดการมีเพศสัมพันธ์ ไม่ซื้อยาขับน้ำคาวปลาใดๆมากินเอง